CELEX: 32013R0624
Language: bg
Date: 2013-06-27 00:00:00
Title: Регламент за изпълнение (ЕС) № 624/2013 на Комисията от 27 юни 2013 година за изменение на приложение I към Регламент (ЕО) № 32/2000 на Съвета по отношение на нова тарифна квота на Съюза, обвързана в ГАТТ, за хранителни продукти, неупоменати, нито включени другаде, разпределена за Съединените американски щати

28.6.2013   
            
            
               BG
            
            
               Официален вестник на Европейския съюз
            
            
               L 177/21
            
         РЕГЛАМЕНТ ЗА ИЗПЪЛНЕНИЕ (ЕС) № 624/2013 НА КОМИСИЯТА
   от 27 юни 2013 година
   за изменение на приложение I към Регламент (ЕО) № 32/2000 на Съвета по отношение на нова тарифна квота на Съюза, обвързана в ГАТТ, за хранителни продукти, неупоменати, нито включени другаде, разпределена за Съединените американски щати
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 32/2000 на Съвета от 17 декември 1999 г. за откриване и управление на тарифни квоти на Общността, обвързани в ГАТТ, както и на някои други тарифни квоти на Общността, и за установяване на подробни правила във връзка с уточняването на квотите и за отмяна на Регламент (ЕО) № 1808/95 на Съвета (1), и по-специално член 9, параграф 1, буква б), първо тире от него,
   като има предвид, че:
   
               (1)
            
            
               С Решение 2013/125/ЕС (2) Съветът одобри Споразумение под формата на размяна на писма между Европейския съюз и Съединените американски щати в съответствие с член XXIV:6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в хода на присъединяването им към Европейския съюз.
            
         
               (2)
            
            
               Споразумението под формата на размяна на писма между Европейския съюз и Съединените американски щати предвижда нова годишна тарифна квота за хранителни продукти.
            
         
               (3)
            
            
               С Регламент (ЕО) № 32/2000 бяха открити тарифни квоти на Съюза, обвързани в ГАТТ, предназначени за използване съгласно хронологичния ред на датите на приемане на митническите декларации, и беше определен начинът им на управление.
            
         
               (4)
            
            
               С цел удостоверяване на произхода на продукти следва да се вземат предвид мерките за контрол, въведени от компетентните органи на Съединените американски щати, а сертификатът за произход, издаден от тези органи, следва да се изисква при внос в съответствие с членове от 55 до 65 от Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (3).
            
         
               (5)
            
            
               С цел прилагане на новата годишна тарифна квота, за която е предвидена разпоредба в Споразумението под формата на размяна на писма, е необходимо да се измени Регламент (ЕО) № 32/2000.
            
         
               (6)
            
            
               Тъй като Споразумението под формата на размяна на писма между Европейския съюз и Съединените американски щати в съответствие с член XXIV:6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз ще влезе в сила на 1 юли 2013 г., настоящият регламент следва да се прилага от същата дата.
            
         
               (7)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 32/2000 се изменя, както е посочено в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
   Прилага се от 1 юли 2013 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 юни 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 5, 8.1.2000 г., стр. 1.
   
      (2)  ОВ L 69, 13.3.2013 г., стр. 4.
   
      (3)  ОВ L 253, 11.10.1993 г., стр. 1.
   
      ПРИЛОЖЕНИЕ
      В таблицата от приложение I към Регламент (ЕО) № 32/2000 се прибавя следният ред:
      
         
                     „09.0096
                  
                  
                     2106 90 98
                  
                  
                      
                  
                  
                     Други хранителни продукти, неупоменати, нито включени другаде, разпределени за Съединените американски щати
                  
                  
                     от 1 юли до 30 юни
                  
                  
                     1 550 тона
                  
                  
                     EA (1)
                         (2)
                     
                  
               
      
         (1)  Символът „ЕА“ указва, че стоките се облагат със „селскостопански компонент“, определен съобразно разпоредбите на Регламент (ЕИО) № 2658/87.
      
         (2)  Тарифната квота се използва след представяне на сертификат за произход, издаден от компетентните органи на Съединените американски щати в съответствие с членове 55 до 65 от Регламент (ЕИО) № 2454/93.“